CELEX: 62018TN0338
Language: bg
Date: 2018-05-31 00:00:00
Title: Дело T-338/18: Жалба, подадена на 31 май 2018 г. — Saleh Thabet/Съвет

201807060631994542018/C 259/663382018TC25920180723BG01BGINFO_JUDICIAL20180531495021Дело T-338/18: Жалба, подадена на 31 май 2018 г. — Saleh Thabet/Съвет
 ---documentbreak--- C2592018BG4910120180531BG0066491502Жалба, подадена на 31 май 2018 г. — Saleh Thabet/Съвет
   (Дело T-338/18)2018/C 259/66Език на производството: английски
      Страни
   
   
      Жалбоподател: Suzanne Saleh Thabet (Кайро, Египет) (представители: B. Kennelly QC, J. Pobjoy, Barrister, G. Martin и C. Enderby Smith, Solicitors)
   
      Ответник: Съвет на Европейския съюз
   
      Искания на жалбоподателя
   
   Жалбоподателят иска от Общия съд:
   
            —
         
         
            да отмени Решение (ОВППС) 2018/466 на Съвета от 21 март 2018 година за изменение на Решение 2011/172/ОВППС относно ограничителни мерки, насочени срещу определени лица, образувания и органи с оглед на положението в Египет и Регламент за изпълнение (ЕС) 2018/465 на Съвета от 21 март 2018 година за прилагане на Регламент (ЕС) № 270/2011 относно ограничителни мерки, насочени срещу определени лица, образувания и органи с оглед на положението в Египет, в частта им, в която се прилагат по отношение на жалбоподателя;
         
      
            —
         
         
            да установи, че член 1, параграф 1 от Решение № 2011/172/ОВППС на Съвета от 21 март 2011 г. относно ограничителни мерки, насочени срещу определени лица, образувания и органи с оглед на положението в Египет, и на член 2, параграф 1 от Регламент (ЕС) № 270/2011 от 21 март 2011 г. относно ограничителни мерки, насочени срещу определени лица, образувания и органи с оглед на положението в Египет, са неприложими, в частта им, в която се прилагат по отношение на жалбоподателя;
         
      
            —
         
         
            да осъди Съвета да заплати съдебните разноски.
         
      
      Основания и основни доводи
   
   В подкрепа на жалбата си жалбоподателят излага три основания.
   
            1.
         
         
            С първото основание се твърди, че Съветът е допуснал грешки при преценката, като е приел, че е налице критерият за включване на заявителя в списъка по член 1, параграф 1 от Решението и по член 2, параграф 1 от Регламента.
         
      
            2.
         
         
            С второ основание се твърди, че член 1, параграф 1 от Решението и член 2, параграф 1 от Регламента са незаконосъобразни, защото а) за тях липсва валидно правно основание и/или б) те нарушават принципа на пропорционалност.
         
      
            3.
         
         
            С третото основание се твърди, че са нарушени правата на жалбоподателя, които той черпи от член 6, параграфи 2 и 3 ДЕС и от членове 47 и 48 от Хартата на основните права на Европейския съюз, тъй като Съветът приел, че съдебните производства в Египет били в съответствие с основните човешки права.